ดัชนีหุ้น16 ธ.ค. ปิดที่บวก 9.90 จุด
หุ้นปิดตลาดที่ระดับ 1,034.06 จุด เพิ่มขึ้น 9.90 จุด หรือ 0.97%  มูลค่าการซื้อขาย 23,636 ล้านบาท
16 ธ.ค. 2554

หุ้นปิดตลาดที่ระดับ 1,034.06 จุด เพิ่มขึ้น 9.90 จุด หรือ 0.97%  มูลค่าการซื้อขาย 23,636 ล้านบาท
ตลาดหุ้นวันที่ 16 ธ.ค. เปิดตลาดหุ้นดัชนีแกว่งตัวบวก เป็นการฟื้นตัวกลับ มีแรงซื้อในหุ้นขนาดใหญ่ หนุนให้ดัชนีปรับตัวปิดที่ตลาดที่ระดับ 1,034.06 จุด เพิ่มขึ้น 9.90 จุด หรือ 0.97%  มูลค่าการซื้อขาย 23,636 ล้านบาท 5 อันดับแรกที่มีมูลค่าการซื้อขายสูงสุด 1.DTAC ปิดที่ 89.50 บาท เพิ่มขึ้น 8 บาท หรือ 9.82% มูลค่าซื้อขาย 3,238 ล้านบาท 2.INTUCH ปิดที่ 43.25 บาท เพิ่มขึ้น 0.75 บาท หรือ 1.76% มูลค่าซื้อขาย 1,068 ล้านบาท 3.PTTGC ปิดที่  62.25 บาท  เพิ่มขึ้น 0.25 บาท หรือ 0.40 % มูลค่าซื้อขาย 1,030 ล้านบาท 4.KTB ปิดที่  15.30 บาท เพิ่มขึ้น 0.25 บาท หรือ 2% มูลค่าซื้อขาย 968 ล้านบาท 5.IRPC ปิดที่  4.44 บาท 0.04 บาท หรือ 0.91% มูลค่าซื้อขาย 913 ล้านบาท
นายสมชาย เอนกทวีผล ผู้อำนวยการฝ่ายวิเคราะห์ บล.ฟินันเซีย ไซรัส  เปิดเผยว่า โดยรวมดัชนีหุ้นปรับตัวบวกได้ ภายหลังตัวเลขเศรษฐกิจออกมาดี  ทำให้นักลงทุนคลายความกังวลว่ากรณีเศรษฐกิจสหรัฐจะชะลอตัว  อย่างไรก็ตาม คาดว่าดัชนีจะแกว่งตัวผันผวน เพราะวิกฤตหนี้ยุโรปยังไม่สามารถแก้ไขได้
สำหรับทิศทางตลาดหุ้นในสัปดาห์หน้า คาดว่าแกว่งตัวบวกได้ ภายในกรอบแนวต้าน 1,040 จุด และแนวรับระดับ 1,020-1,025 จุด กลยุทธ์การลงทุนแนะนำให้ขายเมื่อดัชนีใกล้แนวต้าน